لِش (پوشہٕ تان)

لِش چھُ اَکھ پوشُک سُہ حصہٕ یُس پوشہٕ سٕندِ نر بچہٕ کأشی ہند تانن رلأوِتھ بنان چھُ۔ سوٚمبرنہِ مَنٛز چھٕ یہٕ لِشہِ بۆد بناوان۔, p۔ 10
آکار تہٕ ناو
اَکھ لِش چھٕ عام طور پؠٹھ أکِس کانجہِ یَتھ تٔر چھٕ ونان تہٕ اکِس پیُٛش ہٕنٛز بنیٛأمٕژ آسان تہٕ تتھ پیِٛشس مَنٛز چھٕ مایکروسپورانجیا آسان۔ عام طور پٲٹھؠ، پیُٛش چھُ دۄن کھَنجؠن (ایٚکس چھٕ پیُٛشہٕ کھٔنٛڈ ونان) ہند آسان تہٕ یم چھِ تٕرس سٟتؠ یا تہٕ بٔنمِس حصس پؠٹھ یا پیُٛش کس مَنٛز باگ وأٹِتھ آسان۔ کھَنجؠن مَنٛز باگ بچہٕ کأشی طور پؠٹھ مۄرٕ (یعنی غٲر تولیدی) حصس چھٕ واٹھُر ونٛنہٕ یوان، یُس تٕر ہٕندؠ زیٹھیٛےمٕتؠ پِلناون وٲلؠ ڈورؠن ہُنٛد بنیٛومُت چھُ۔ یہٕ چھُ پیُٛش کس پٔتمِس طرفہ ٕ زیچھر کس طورس پؠٹھ وُچھنہٕ یوان۔ اَکھ پوشہٕ زیُٛر دانہٕ چھُ مائکرو سپورانجیمس مَنٛز أکس مایکرو سپور پؠٹھٕ بنان تہٕ اَتھ مَنٛز چھ نر گیمیٹوفایٹ آسان۔ پیِٛشؠن ہُنٛد آکار چھُ واریاہ مختلف آسان، وولفیا کہِ زٲژن مَنٛز اَکھ مِلی میٖٹر کس أکس لۄکٹس حصہٕ پؠٹھٕ کینا اریڈیفلورا تہٕ سٹریلیٹزیا نکولایی مَنٛز پانژھ انچ (13 سینٹی میٖٹَر) تام آسان۔

پوشس مَنٛز چھہِ لِش اِکووٹَے لِشہِ بۆد بناوان۔ لِشہِ بۆد ہؠکہِ کم کھۄتہٕ کم نؠصف لِش (یعنی اَکھ کھٔنڈ) پؠٹھ مشتمل ٲستھ یَتھ کٔنؠ زَن کینا زٲژن مَنٛز چھُ یا زیٛادٕ کھۄتہٕ زیٛادٕ 3,482 لِشؠن پؠٹھ مشتمل ٲستھ یِتھ کٔنؠ زن ساگوارو کیکٹس (کارنیگیا گیگنٹیا) مَنٛز چھُ۔Charles E۔ Bessey in SCIENCE Vol۔ 40 (November 6, 1914) p۔ 680.کُلؠن ہٕنٛزن مختلف زٲژن مَنٛز چھُ لِشہِ بۆد مختلف قسمن ہٕنٛدؠ آکار بناوان، یمن مَنٛز کیٚنٛہہ انتہٲیی پیچیٖدٕ چھٕ آسان۔Sattler, R۔ 1973. Organogenesis of Flowers۔ A Photographic Text-Atlas. University of Toronto Press. .Sattler, R۔ 1988۔ A dynamic multidimensional approach to floral morphology۔ In: Leins, P., Tucker, S۔ C۔ and Endress, P. (eds) Aspects of Floral Development. J۔ Cramer, Berlin, pp۔ 1–6. Greyson, R۔ I۔ 1994. The Development of Flowers. Oxford University Press. .Leins, P۔ and Erbar, C۔ 2010. Flower and Fruit. Schweizerbart Science Publishers, Stuttgart. . یہٕ چھُ عام طور پٲٹھؠ تِہِجہِ بٔدِس أنٛدؠ پٔکؠ آسان تہٕ یہِ چھُ پوشہٕ وورِس مَنٛز ؤلِتھ آسان۔ ٹرٛیوٗرِڈیسیا خاندانٕکؠ کیٚنٛہہ بٲژ، خاص طور پٲٹھؠ لیکؠنڈونیٛا سکِزمیٹِکا تہٕ لیکؠنڈونیٛا برٛاسِلا  تہٕ ٹرِٛتھوٗریا (پرٛٲژ ہیڈیٹیٚلیسیا) کیٚنٛہہ زٲژ چھٕ اَتھ مَنٛز غیر معمولی زِ تمن ہٕنٛز  تِہِجہِ بۆد چھ تمن ہٕنٛدس لِشہِ بۆدِس أنٛدؠ پٔکھؠ آسان۔

لفظٕ آگُر
 لِش گٔے نِچ تِلم تہٕ یہِ چھُ سنسکرت لفظ लिश् پؠٹھ آمُت.https://dsal.uchicago.edu/cgi-bin/app/grierson_query.py?qs=lash&searchhws=yes&matchtype=exact  
 تٔر چھٕ پوشس مَنٛز اتھِ یِن وٲلؠ نِکؠن والن ونان.https://dsal.uchicago.edu/cgi-bin/app/grierson_query.py?qs=t%C3%BCr%C3%BC&searchhws=yes&matchtype=exact
 پیُٛش گۆو لۄکُٹ پھۆل تہٕ یہِ چھُ سنسکرت لفظ पिसुवा پؠٹھ آمُت.https://dsal.uchicago.edu/cgi-bin/app/grierson_query.py?qs=phyushu%202&searchhws=yes&matchtype=exact
 لِشہِ بۆد لِش چھٕ پوشن ہٕندؠ نر تانس ونان تہٕ بۆد گٔے گیٔڈ۔ بۆد چھُ سنسکرت لفظ बदधः پؠٹھ آمُت.https://dsal.uchicago.edu/cgi-bin/app/grierson_query.py?qs=b%E1%BB%8D%CC%86du%202&searchhws=yes&matchtype=exact
آکارس مَنٛز بیٚنؠر
کُلؠ زٲژ کہِ وجؠہ پؠٹھ چھِ، پوشن ہٕنٛدؠ کیٚنٛہہ یا سٲری لِشہٕ پوشہٕ بٔرٕگن یا پوشہٕ تھمس سٟتؠ وأٹِتھ۔ تِم ہؠکن واریاہ بیٛۆن بیٛۆن طریقو سٟتؠ آزاد کھڑا یا اَکھ أکِس سٟتؠ رلٲوِتھ تہٕ ٲستھ، یَتھ مَنٛز کیٚنٛہہ لِشؠن ہُنٛد واٹھ تہٕ مگر ساروے ہُنٛد نہٕ کؠنٛہ تہٕ شٲمل چھُ۔ لِشہِ ہیٚکہِ واٹھ ٲسِتھ تہٕ پیِٛش ہؠکن آزاد ٲسِتھ، یا تٔرٕ ہؠکن آزاد ٲسِتھ تہٕ پیِٛش رلأوِتھ ٲسِتھ۔ زٕ کھنجہِ آسنہٕ بجایہٕ، لِشہِ ہٕنٛز اَکھ کھٔنڈ ہؠکہِ تیار گژھنس مَنٛز ناکام گژھتھ، یا متبادل طورس پؠٹھ زٕ کھنجہِ ہؠکن ترقی مَنٛز ژیر تام رٔلتھ تہٕ اَکھ کھٔنڈ بنأوِتھ۔  pages 553–555 لِشؠن ہِنٛد رلنِک انتہٲیی معاملہٕ چھ کُکُربِٹیسیا خاندانس مَنٛز سائکلینتھیرا کؠن کؠنٛہن بأژن مَنٛز تہٕ جأتؠ پھیلانتھس (سۄرد یُپھوربِیسیا) کس حصہٕ سیکلینتھیٚرا مَنٛز گژھان ییٚتہ لِشہِ تِہِجہِ بۆدؠن أنٛدؠ پٔکؠ اَکھ گیرٕ بناوان چھ، یَتھ اَکھ لِشہِ کھٔنڈ چھٕ آسان۔ کُلؠ کٔٹؠ یِمن اَکھ لِس آسہِ تمن چھِ "اَکھ لِشؠل" ونان۔
پوشہٕ زیُٛر وۄپداوُن
أکس عام پوشہٕ دار کُلِس مَنٛز چھ ژور مایکروسپورانجیا آسان۔ مایکروسپورانجیا چھ پیِٛشِس (پیُٛشہٕ تھیلہٕ یا پوشہٕ زیُٛر تھیلہٕ) مَنٛز تھیلہٕ یا گۄژٕر (کھنجہِ) بناوان۔ پیُٛش کس پرٛتھ طرفہٕ زٕ الگ الگ کھنجہِ ہؠکن اکسٕی کھنجہِ مَنٛز رٔلتھ۔ پرٛؠتھ مایکروسپورنجیمس مَنٛز چھٕ أکس کھؠندار چھَل تہٕ سٟتؠ لٔگتھ آسان یَتھ ٹپیپٹم ونان چھِ تہٕ ابتدٲیی طور چھ اَتھ مَنٛز ڈپلوئڈ پوشہٕ زیُٛر ماجہِ مٹھ آسان۔ یِم چھِ ہیپلویڈ سپور بناونہٕ خٲطرٕ مییوسس کران۔ مییوسس پتہٕ ہؠکن یاتہٕ ٹیٹراڈس مَنٛز اَکھ أکس سٟتؠ جُڑتھ روزتھ یا الگ روٗزتھ۔ پرٛؠتھ مایکرو اسپور چھ پتہٕ مائٹوٹک طور بیٛوٚن بیٛۆن کرنہٕ خٲطرٕ اَکھ نیٛوٗلُی مایکروگیمیٹوفایٹ بناوان یَتھ پوشہٕ زیُٛر دانہٕ ونان چھ۔

پوشہٕ زیُٛر چھُ ٲخر کار یلہٕ تراونہٕ یوان ییلہٕ پیُٛش چھُ کھرٛؠپ (پیُٛش مٕژرن) بناوان۔ یم ہؠکن زیچھرٕ مَنٛز کھرٛؠپ ٲسِتھ، گدؠن پؠٹھ مشتمل ٲستھ، یَتھ کٔنؠ زَن ایٚریٖکا خاندانس (ہیتھ) مَنٛز چھُ، یا یلہٕ برن مٔنٛزؠ، یَتھ کٔنؠ زن کاو دچھَن ہند خاندانس (بیربیرِڈیسیا) مَنٛز چھُ۔ کؠہَن کُلؠن مَنٛز، خاص طور آرکیڈیسی تہٕ ایسکلیپیڈایڈی خاندانن ہٕنٛدؠ بٲژن، چھُ پوشہٕ زیُٛر بٔڑس پیمانس پؠٹھ روزان یَتھ پوشہٕ زیُٛر ٹھُپُل ونان چھٕ، یم خاص پوشہٕ زیُٛر تُلنہٕ والؠن یَتھ کٔنؠ جاناوارن یا کیٚمؠن سٟتؠ لارنہٕ خٲطرٕ تیار چھ یوان کرنہٕ۔ زیٛادٕ عام پٲٹھؠ، پۄپیمٕتؠ پوشہٕ زیُٛر دانہٕ چھ الگ گژھان تہٕ ہوا یا آبہٕ سٟتؠ چھ پھألاون وٲلؠ کیٚمؠ، جاناوارن یا باقی کارکُنن ہِند دٔسؠ تقسیم گژھان۔

پوشہٕ دار کُلؠن ہٕنٛز پوشہٕ زیُٛرِس گژھِ کامیاب میٖل مِلاو گژھنہٕ خٲطرٕ پٹہٕ، تِہجہِ اِکأے قبول کرن واجنہِ سطحس تام، اَکھ ہم آہنگ پوش کس پٕٹہٕ  تام واتناونہٕ یُن۔ واتنہٕ پتہٕ، چھُ پوشہٕ زیُٛر دانہٕ (اَکھ نیٛوٗلُی مایکروگیمٹوفائٹ) عام طور پنُن کھؠن چھؠن پوٗرٕ کران۔ یہِ ہؠکہِ پوشہٕ زیُٛر نور بڑٲوتھ تہٕ زٕ سپرم مٕرٕ پٲدٕ کرنہٕ خٲطرٕ مائٹوسس سٟتؠ گُزرتھ۔

کُلؠن مَنٛز جنسی بچہٕ کأشی

عام پوشہٕ کُلؠن مَنٛز (یعنی پوشن ہٕنٛز زیٛادٕ تر زٲژن مَنٛز) چھُ پرٛؠتھ پوشس مَنٛز تہجہِ اِکأے تہٕ لِشہٕ دۄشوے آسان۔ تاہم، کینٛژھن زٲژن مَنٛز، پوش چھٕ یاتہٕ تہجہِ اِکأے یا لِشہِ آس نہٕ کنؠ اکُی جنس تھاوان۔ (کُنرؠت = أکؠ سٕے کُلِس پؠٹھ چھٕ دۄشوٕے قٕسمٕکؠ پوش لبنہٕ یِوان؛ دُرؠت = دۄن قٕسمٕک پوش چھٕ الگ الگ کلؠن پؠٹھ لبنہٕ یوان)۔ یَتھ پوشس مَنٛز خألی لِشہِ آسن تتھ چھہِ لِشہِ بۆد دار پوش ونان۔ أکس پوشس یَتھ صرف تِہِجہِ اِکأے آسہِ تتھ چھِ تہِجہِ بۆد دار پوش وَنان۔

تہِج چھےٚ اَکہِ یا اکہِ کھۄتہٕ زیٛادٕ تِہِجہِ اِکأین پؠٹھ بنیٛأمٕژ آسان۔ اَکھ پوش یَتھ مَنٛز کارگر لِش آسہِ مگر کانٛہہ کارگر تہِج چھ نہٕ آسان اَتھ چھ لِشہِ دار پوش ونان، یا (غلط پأٹھؠ) نر پوش وننہٕ یوان۔ اَکھ تیُٛتھ پوش یَتھ مَنٛز کارگر تہج آسہِ مگر کانٛہہ کارگر لِش آسہِ نہٕ تتھ چھٕ تہجہِ دار پوش ونان، یا (غلط پٲٹھؠ) مادٕ پوش وننہٕ یوان۔Encyclopædia Britannica.com 

أکِس ناکام یا نیٖجی لِشہِ چھِ بیٹھیمٕژ لِش یا اوملِش وَننہٕ یِوان، یِتھ کٔنؠ زَن سکروفولریا نوڈوساہَس مَنٛز چھِ۔

آرکڈن ہنٛد تہِجہِ اِکأے تہٕ لِش چھِ اکس تھرِ مَنٛز جوڑنہٕ یوان۔ تھرِ ہُنٛد پیٚٹھیُٛم حصہٕ چھُ پیُٛشس سٟتؠ بنان، یُس پیُٛش ٹوٗپؠ سٟتؠ ؤلتھ چھُ آسان۔

لفظٕ باوتھ

تصویر خانہٕ

 سوٗچؠ 






نیٚبرم لِنک

Category:Plant anatomy
Category:Plant morphology
Category:Plant sexuality
Category:Plant reproductive system
Category:Pollination
 حَوالہٕ